
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1665 

5 Ιουλίου 2013 


ΑΠΟΦΑΣΕΙ Σ 

Αριθμ. Φ. 253 / 84153α /Β6 

Ρύθμιση θεμάτων επανεγγραφής ή δικαιώματος νέας 
εγγραφής επιτυχόντων ΓΕΛ και ΕΠΑΛ (ομάδα Α' και 
Β') της ειδικής περίπτωσης των πολυτέκνων έτους 
2011 στην τριτοβάθμια εκπαίδευση. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 του Ν. 2525/1997 (ΦΕΚ 
188/τ.Α7ΐ997), όπως τροποποιήθηκε και συμπληρώθηκε 
με το άρθρο 1 του Ν. 2909/2001 (ΦΕΚ 90/τ.Α72001), την 
παρ. 22 του άρθρου 6 του Ν. 3027/2002 (ΦΕΚ 152/τ.Α7 
2002), το άρθρο 27 του Ν. 3879/2010 (ΦΕΚ 163/τ.Α72010), 
την παρ. 11 του άρθρου 59 του Ν. 3966/2011 (ΦΕΚ 118/τ.Α7 
2011), τις παρ. 5 και 6 του άρθρου 25 του Ν. 4058/2012 και 
την παρ. 2 του άρθρου 44 του Ν. 4071/2012 (ΦΕΚ 85 Α'). 

2. Τις διατάξεις του άρθρου 47 του Ν. 4115/2013 (Α' 24) 
όπως αντικαταστάθηκε από το άρθρο 11 του Ν. 4142/2013 
(Α' 83). 

3. Την Υ.Α. Φ.151/65680/Β6/8-6-2011 (Β' 1202) με θέμα 
«Καθορισμός αριθμού εισακτέων σπουδαστών στα Τμή¬ 
ματα και τις Σχολές της τριτοβάθμιας εκπαίδευσης για 
το ακαδ. έτος 2011-2012», όπως συμπληρώθηκε από τις 
Υ.Α. Φ.253.4/114355/Β6/4-10-2011 (Β' 2214) και Φ.253.4/ 
119452/Β6/17-10-2011 (Β' 2339). 

4. Την Υ.Α. Φ.253.4/96706/Β6/29.8.2011 Κύρωση πινά¬ 
κων εισαγομένων στα Τμήματα και στις Σχολές της 
τριτοβάθμιας εκπαίδευσης, για το ακαδ. έτος 2011-2012 
σε ποσοστό 10% του αριθμού εισακτέων, των υποψη¬ 
φίων που απέκτησαν το έτος 2009 ή 2010 τη Βεβαίωση 
Πρόσβασης. 

5. Την Υ.Α. Φ.353.4/96711/Β6/2011 με θέμα «Κύρωση πι¬ 
νάκων εισαγομένων στα τμήματα και τις σχολές της 
τριτοβάθμιας εκπαίδευσης, για το ακαδημαϊκό έτος 
2011-2012 των υποψηφίων που απέκτησαν το έτος 2011 
τη Βεβαίωση Πρόσβασης.» 

6. Την Υ.Α. Φ.151/96714/Β6/29.8.2011 με θέμα «Κύρωση 
πινάκων εισαγομένων στα τμήματα και στις σχολές των 
ΤΕΙ, στην ΑΣΠΑΙΤΕ, στις Ανώτερες Σχολές Τουριστικής 
Εκπ/σης (ΑΣΤΕ), στις Ακαδημίες Εμπορικού Ναυτικού, 
στις Ανώτερες Στρατιωτικές Σχολές Υπαξιωματικών και 
στις Σχολές Αστυφυλάκων με βάση τα αποτελέσματα 


των πανελλαδικών εξετάσεων των κατόχων απολυτη¬ 
ρίου ημερησίων και εσπερινών ΕΠΑΛ (Ομάδα Α), έτους 
2011 . 

7. Τ ις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

8. Τις διατάξεις του άρ. 3 του π.δ. 85/2012 (Α' 141) 
«Ιδρυση και Μετονομασία Υπουργείων, Μεταφορά και 
Κατάργηση Υπηρεσιών», όπως αντικαταστάθηκε με το 
αρ. 2 του π.δ. 118/2013 (Α' 152). 

9. Τις διατάξεις του π.δ. 119/2013 (Α' 153) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Πεδίο εφαρμογής και ορισμοί 

1. Οι διατάξεις της παρούσας απόφασης εφαρμόζονται 
στους πολύτεκνους και τέκνα πολυτέκνων, οι οποίοι 
συμμετείχαν στις διαδικασίες επιλογής για την εισαγω¬ 
γή τους στην τριτοβάθμια εκπαίδευση του έτους 2011, 
είτε συμμετέχοντας απευθείας στις πανελλαδικές εξε¬ 
τάσεις Γενικού (ΓΕΛ) ή Επαγγελματικού Λυκείου (ΕΠΑΛ) 
Ομάδας Α' και Ομάδας Β' για την κάλυψη του 90% των 
θέσεων, είτε κάνοντας χρήση των βαθμολογιών των δυο 
προηγούμενων ετών 2009 και 2010 για την κάλυψη του 
10% των θέσεων και βάσει της βαθμολογίας τους ήσαν 
επιτυχόντες με τις ειδικές κατηγορίες των πολυτέκνων 
και των τέκνων πολυτέκνων και οι οποίοι, είτε δεν δή¬ 
λωσαν ότι ανήκουν στις ειδικές κατηγορίες των πολυ¬ 
τέκνων και των τέκνων πολυτέκνων για οποιοδήποτε 
λόγο, είτε το δήλωσαν πλήν όμως οι Σχολές ή Τμήματα 
των ΑΕΙ αρνήθηκαν να τους εγγράψουν ή τους διέγρα¬ 
ψαν τελικά λόγω ορίων ηλικίας των αδερφών τους ή 
υπερβάσεως του ορίου εισοδήματος, ή τους αρνήθηκε 
η εγγραφή τους στις δηλωθείσες από αυτούς Σχολές 
ή Τμήματα, λόγω κατοικίας των γονέων τους. 

2. Για την εφαρμογή της παρούσας απόφασης, νο¬ 
ούνται ως: 

α) Μόρια εισαγωγής: τα μόρια που συγκέντρωσε ο/η 
υποψήφιος/α από τη συμμετοχή του στις πανελλαδι¬ 
κές εξετάσεις ΓΕΛ, ΕΠΑΛ Ομάδα Β', ΕΠΑΛ Ομάδα Α' 

του Μαΐου-Ιουνίου 2011, ή τα μόρια που συγκέντρωσε ο 
υποψήφιος από τη συμμετοχή του στις πανελλαδικές 
εξετάσεις του 2009 και 2010 εφόσον έκανε χρήση του 
δικαιώματος επανυποβολής μηχανογραφικού για την 
κάλυψη του 10% των θέσεων. 

β) Βάσεις εισαγωγής πολυτέκνων: Ο αριθμός των 
μορίων που συγκέντρωσε ο τελευταίος επιτυχών το 
2011 με την ειδική περίπτωση των πολυτέκνων σε κάθε 
τμήμα ή σχολή, για κάθε μία από τις δύο κατηγορίες 
του 90% και του 10%. 

γ) Αριθμός θέσεων εισαγωγής: Ο αριθμός των θέσεων 
που θα καλύψουν οι υπαγόμενοι στις ρυθμίσεις του άρ¬ 
θρου 47 του Ν. 4115/2013 (Α' 24) όπως αντικαταστάθηκε 
από το άρθρο 11 του Ν. 4142/2013 (Α' 83) που δε δήλωσαν 
ότι ανήκουν στις ειδικές κατηγορίες ως πολύτεκνοι, 
είναι ο ίδιος με τον προβλεπόμενο για την ειδική περί¬ 
πτωση των πολυτέκνων για τις δύο κατηγορίες του 90% 
και του 10% στην Υ.Α. Φ.151/65680/Β6/8-6-2011 (Β' 1202) με 
θέμα «Καθορισμός αριθμού εισακτέων σπουδαστών στα 
Τμήματα και τις Σχολές της τριτοβάθμιας εκπαίδευσης 
για το ακαδ. έτος 2011-2012», όπως συμπληρώθηκε από 
τις Υ.Α. Φ.253.4/114355/Β6/4-10-2011 (Β' 2214) και Φ.253.4/ 
119452/Β6/17-10-2011 (Β' 2339). 

δ) Εγγραφή/Επανεγγραφή διαγραφέντα: Αφορά στους 
υποψηφίους των πανελλαδικών εξετάσεων του Μάίου- 
Ιουνίου 2011 από ΓΕΛ, ΕΠΑΛ Ομάδα Β', ΕΠΑΛ Ομάδα 
Α' οι οποίοι πέτυχαν την εισαγωγή τους με την ειδική 
περίπτωση των πολυτέκνων και (ί) δεν εγγράφηκαν ή 
(μ) εγγράφηκαν στη σχολή επιτυχίας τους, αλλά στη 
συνέχεια διαγράφηκαν επειδή δεν πληρούσαν τις προ¬ 
ϋποθέσεις, που προβλέπονταν στο ισχύον τότε νομικό 
πλαίσιο. Το δικαίωμα επανεγγραφής στην αρχική σχολή 
ή τμήμα επιτυχίας ισχύει ακόμη και στις περιπτώσεις 
εκείνες όπου οι υποψήφιοι, αφού διεγράφησαν, επανα- 
κρίθηκαν και εισήχθησαν ή όχι σε άλλη σχολή ή τμήμα 
της τριτοβάθμιας εκπαίδευσης. 

ε) Σχολή εισαγωγής: Η σχολή ή το τμήμα εισαγωγής, 
για όσους δεν ενταχθούν στην προηγούμενη περίπτωση 
δ, δηλαδή για τους υποψηφίους που δε δήλωσαν ότι 
ανήκουν στις ειδικές κατηγορίες των πολυτέκνων, θα 
προκύψει από τις ακόλουθες παραμέτρους: 

1) Τα μόρια που συγκέντρωσε ο/η υποψήφιος/α (βλ. 
ανωτέρω στοιχείο α) 

2) Τη σειρά προτιμήσεων όπως απεικονίζεται στο μη¬ 
χανογραφικό δελτίο που υπέβαλε ο υποψήφιος κατά τη 
διαδικασία των πανελλαδικών εξετάσεων του Μάίου- 
Ιουνίου 2011, είτε αφορούσε στη διεκδίκηση θέσεων του 
90%, είτε του 10%. 

3) Τη βάση εισαγωγής κάθε σχολής ή τμήματος για 
την ειδική περίπτωση των πολυτέκνων (βλ. ανωτέρω 
στοιχείο β) 

4) Τον αριθμό εισακτέων για την ειδική περίπτωση 
των πολυτέκνων, είτε για το 90%, είτε για το 10%, όπως 
προβλεπόταν (βλ. ανωτέρω στοιχείο γ) 

στ) Θέση εισαγωγής για τους υποψηφίους που δε δή¬ 
λωσαν ότι ανήκουν στις ειδικές κατηγορίες πολυτέκνων: 
η θέση σε Σχολή ή Τμήμα Α.Ε.Ι. της Τριτοβάθμιας Εκπαί¬ 
δευσης η οποία θα προκύψει μετά από την ηλεκτρονική 
επεξεργασία των αιτήσεων των ενδιαφερομένων με 
βάση τις παραμέτρους του ανωτέρω στοιχείου ε) και 
εφόσον είναι σε προγενέστερη προτίμηση από τυχόν 
θέση εισαγωγής το 2011. 


Άρθρο 2 

Διαδικασία υποβολής αίτησης εγγραφής / 
επανεγγραφής διαγραφέντων - Δικαιολογητικά 

1. Η εν λόγω διαδικασία αφορά στους υποψηφίους 
οι οποίοι είτε συμμετείχαν στις πανελλαδικές εξετά¬ 
σεις έτους 2011 ΓΕΛ και ΕΠΑΛ (ομάδα Α' και Β'), είτε 
υπέβαλαν το 2011 νέο μηχανογραφικό διατηρώντας τη 
βαθμολογία και τα μόρια των δύο προηγούμενων ετών 
με σκοπό να διεκδικήσουν το 10% των θέσεων και ενώ 
εισήχθησαν με την ειδική περίπτωση των πολυτέκνων 
(ί) δεν εγγράφηκαν ή (ϋ) εγγράφηκαν και στη συνέχεια 
διαγράφηκαν από τις σχολές ή τα τμήματα επιτυχίας 
τους, καθώς κρίθηκε ότι δεν πληρούσαν τα κριτήρια 
της ειδικής περίπτωσης των πολυτέκνων σύμφωνα με 
το τότε ισχύον νομοθετικό καθεστώς (π.χ. ηλικίας, οι¬ 
κονομικά, γεωγραφικά). 

2. Για να ενεργοποιηθεί η διαδικασία εγγραφής/ επα- 
νεγγραφής θα πρέπει να προσέλθουν οι ίδιοι οι υπο¬ 
ψήφιοι, ή εξουσιοδοτημένος εκπρόσωπός τους, εντός 
δεκαπέντε (15) ημερών από τη δημοσίευση της παρού¬ 
σας, στις γραμματείες των σχολών ή των τμημάτων που 
εισήχθησαν αρχικά το 2011 από τα οποία στη συνέχεια 
διεγράφησαν, υποβάλλοντας τα εξής δικαιολογητικά: 

ί. Αίτηση-Δήλωση εγγραφής/ επανεγγραφής, 
ϋ. Επικυρωμένο αντίγραφο απολυτηρίου, 
μι. Πιστοποιητικό οικογενειακής κατάστασης, 
ιν. Επικυρωμένο αντίγραφο ταυτότητας, 
ν. Πιστοποιητικό πολυτεκνικής ιδιότητας εκδοθέν από 
την ΑΣΠΕ το οποίο είτε ίσχυε τον Σεπτέμβριο του 2011 
είτε είναι πρόσφατης έκδοσης υπό τον όρο η πολυτε¬ 
κνία να ίσχυε και τον Σεπτέμβριο του 2011, γεγονός που 
θα ελέγξει και θα επιβεβαιώσει η γραμματεία της κάθε 
σχολής ή του κάθε τμήματος. 

νι. Υπεύθυνη Δήλωση του υποψήφιου στην οποία θα 
δηλώνεται ανάλογα με την περίπτωση ότι είτε δεν είναι 
εγγεγραμμένος σε άλλη σχολή ή τμήμα της Τριτοβάθ¬ 
μιας εκπαίδευσης στην Ελλάδα είτε ότι είναι εγγεγραμ¬ 
μένος σε άλλη σχολή ή τμήμα της Τριτοβάθμιας εκπαί¬ 
δευσης στην Ελλάδα και θα προσκομίσει τη βεβαίωση 
διαγραφής του από την εν λόγω σχολή προκειμένου να 
ολοκληρωθεί η διαδικασία επανεγγραφής, ύστερα από 
την ανακοίνωση των προς επανεγγραφή υποψηφίων 
από το οικείο τμήμα και μέχρι τη λήξη του τρέχοντος 
ακαδημαϊκού έτους. 

3. Με τη συγκέντρωση των αιτήσεων εγγραφής/ επα- 
νεγγραφής και των δικαιολογητικών, οι Γενικές Συνελεύ¬ 
σεις των σχολών και των τμημάτων θα προχωρήσουν 
στον έλεγχο και την έγκριση αυτών μέχρι τέλη Ιουλίου 
2013. Οι υποψήφιοι θα συμπεριλαμβάνονται ήδη στις 
σχετικές υπουργικές αποφάσεις κύρωσης πινάκων ει- 
σαγομένων για το ακαδημαϊκό έτος 2011-2012 με την 
ειδική κατηγορία των πολυτέκνων. 

Οι Γραμματείες των Σχολών και Τμημάτων θα αναρ- 
τήσουν στον πίνακα ανακοινώσεων κατάσταση με τα 
ονόματα των υποψηφίων προς επανεγγραφή, καθώς και 
κατάσταση με τα ονόματα των υποψηφίων που υπεύ¬ 
θυνα έχουν δηλώσει ότι είναι εγγεγραμμένοι σε άλλη 
Σχολή ή Τμήμα της Τριτοβάθμιας εκπαίδευσης στην 
Ελλάδα. Οι τελευταίοι οφείλουν να προσκομίσουν βε¬ 
βαίωση διαγραφής τους από την εν λόγω σχολή/τμήμα 
μέχρι τη λήξη του τρέχοντος ακαδημαϊκού έτους, προ¬ 
κειμένου να ολοκληρωθεί η επανεγγραφή τους. 

Στη συνέχεια η Κεντρική Γραμματεία κάθε Ιδρύμα¬ 
τος συγκεντρώνει τα ονόματα των εγγραφέντων/επα- 
νεγγραφέντων ανά Σχολή και Τμήμα και τα κοινοποιεί 
ηλεκτρονικά στη Διεύθυνση Οργάνωσης και Διεξαγωγής 
Εξετάσεων της Κεντρικής Υπηρεσίας (Κ.Υ.) του Υπουρ¬ 
γείου Παιδείας και Θρησκευμάτων. 

Άρθρο 3 

Διαδικασία υποβολής αίτησης 
άσκησης δικαιώματος νέας εγγραφής 

1. Οι πολύτεκνοι και τέκνα πολυτέκνων, οι οποίοι συμ¬ 
μετείχαν στις διαδικασίες επιλογής για την εισαγωγή 
τους στην τριτοβάθμια εκπαίδευση το έτος 2011, είτε 
συμμετέχοντας απευθείας στις πανελλαδικές εξετάσεις 
του 2011 για την κάλυψη του 90% των θέσεων, είτε κά¬ 
νοντας χρήση των βαθμολογιών των δυο προηγούμενων 
ετών 2009 ή 2010 για την κάλυψη του 10% των θέσεων 
και βάσει της βαθμολογίας τους ήσαν επιτυχόντες με 
τις ειδικές κατηγορίες ως πολύτεκνοι και τέκνα πολυτέ¬ 
κνων και οι οποίοι δεν δήλωσαν ότι ανήκουν στις ειδικές 
κατηγορίες ως πολύτεκνοι και τέκνα πολυτέκνων για 
οποιοδήποτε λόγο, έχουν την δυνατότητα να υποβά¬ 
λουν σχετική αίτηση για την άσκηση του δικαιώματος 
τους νέας εγγραφής μέσω ειδικής για τον σκοπό αυτό, 
ηλεκτρονικής εφαρμογής της Διεύθυνσης Λειτουργικής 
Ανάπτυξης Πληροφοριακών Συστημάτων της Κεντρικής 
Υπηρεσίας του Υπουργείου Παιδείας και Θρησκευμάτων. 
Με απόφαση του Υπουργού Παιδείας και Θρησκευμάτων 
που ανακοινώνεται μέσω Δελτίου Τύπου που αναρτάται 
στην επίσημη ιστοσελίδα του Υπουργείου Παιδείας και 
Θρησκευμάτων ορίζεται η προθεσμία υποβολής της 
αίτησης νέας εγγραφής. 

Προκειμένου να προβούν στην κατά τα ανωτέρω ηλε¬ 
κτρονική υποβολή, οι δικαιούχοι πρέπει: α) να παρου¬ 
σιαστούν σε μία από τις Διευθύνσεις Δευτεροβάθμιας 
Εκπαίδευσης της χώρας προσκομίζοντας το δελτίο 
Αστυνομικής τους ταυτότητας ή το διαβατήριό τους 
προκειμένου να ταυτοποιηθούν, β) να δημιουργήσουν 
μέσω της ηλεκτρονικής πλατφόρμας τον προσωπικό 
κωδικό ασφαλείας τους με τον οποίο μπορούν να υπο¬ 
βάλουν την ηλεκτρονική αίτηση για την άσκηση του 
δικαιώματος τους νέας εγγραφής. 

2. Για την ηλεκτρονική υποβολή της αίτησης, οι αι- 
τούντες συνδέονται, μέσω της επίσημης ιστοσελίδας 
του Υπουργείου Παιδείας και Θρησκευμάτων, με ειδικά 
διαμορφωμένο πληροφοριακό σύστημα. Χρησιμοποιώ¬ 
ντας τον 8-ψήφιο κωδικό εξετάσεων και τον προσωπικό 
κωδικό ασφαλείας που έλαβε σύμφωνα με την προηγού¬ 
μενη παράγραφο, ο αϊτών υποβάλει ηλεκτρονική αίτηση 
για την άσκηση του δικαιώματος του νέας εγγραφής η 
οποία επέχει θέση υπεύθυνης δήλωσης κατά την έννοια 
και με τις συνέπειες του Ν. 1599/1986 (Α' 75), 

3. Εισερχόμενος στο ειδικά διαμορφωμένο πληρο¬ 
φοριακό σύστημα, ο αϊτών ελέγχει τα προσωπικά του 
στοιχεία και δηλώνει ότι κατά τις πανελλήνιες εξετάσεις 
του Μαΐου-Ιουνίου 2011 είχε την πολυτεκνική ιδιότητα 
την οποία μπορεί να αποδείξει με την προσκόμιση σχε¬ 
τικού πιστοποιητικού της ΑΣΠΕ. 

Μετά τη δήλωση των ανωτέρω στοιχείων, ο αϊτών 
καλείται να συμπληρώσει το τηλέφωνό του, την πλήρη 
ταχυδρομική διεύθυνσή του καθώς και την ηλεκτρονική 
του διεύθυνση. 

Με την ολοκλήρωση της ηλεκτρονικής υποβολής, οι 
αιτούντες ενημερώνονται μέσω του συστήματος για 


τον αριθμό πρωτοκόλλου που έλαβε η αίτησή τους 
και αποδέχονται να προσκομίσουν τα δικαιολογητικά 
που θα αποδεικνύουν τα όσα δήλωσαν όταν και όπου 
τους ζητηθεί. 

4. Οι θέσεις εισαγωγής στις νέες σχολές και τμήματα 
εισαγωγής θα προκύψουν από την επεξεργασία των 
παραμέτρων όπως περιγράφονται στο άρθρο 1, παρά¬ 
γραφος 2 του παρόντος. 

Αρθρο 4 

Έκδοση αποτελεσμάτων και υποβολή δικαιολογητικών 

1. Με απόφαση του Υπουργού Παιδείας και Θρησκευ¬ 
μάτων συγκροτείται ΕπιτροπήΈκδοσης Αποτελεσμάτων 
Επιτυχόντων πολυτέκνων έτους 2011 οι οποίοι ασκούν το 
δικαίωμα της νέας εγγραφής. Η Επιτροπή είναι τριμελής 
και αποτελείται από τον Πρόεδρο, τον Αντιπρόεδρο, 
ένα Μέλος και τον Γραμματέα που προέρχονται από 
το Διοικητικό ή Εκπαιδευτικό Προσωπικό της Κεντρικής 
Υπηρεσίας του Υπουργείου Παιδείας και Θρησκευμάτων 
Η Επιτροπή μπορεί να επικουρείται στο έργο της από 
υπαλλήλους του Υπουργείου Παιδείας και Θρησκευμά¬ 
των, που ορίζονται με απόφαση του Γενικού Γραμμα¬ 
τέα και δεν καταβάλλεται αποζημίωση στα μέλη της. 
Η Επιτροπή συντάσσει ονομαστικό πίνακα επιτυχόντων 
πολυτέκνων έτους 2011 κατά Σχολή ή Τμήμα ή πρόγραμ¬ 
μα Σπουδών. 

2. Ο πίνακας επιτυχόντων πολυτέκνων έτους 2011 οι 
οποίοι ασκούν το δικαίωμα της νέας εγγραφής, υποβάλ¬ 
λεται στον Υπουργό Παιδείας και Θρησκευμάτων προς 
κύρωση. Ο Υπουργός κυρώνει τον πίνακα με απόφασή 
του και με την επιφύλαξη του ελέγχου των δικαιολο- 
γητικών, που οι επιτυχόντες δεσμεύτηκαν να προσκομί¬ 
σουν στις Γραμματείες των σχολών και των τμημάτων. 
Η απόφαση κύρωσης με τους πίνακες των επιτυχόντων 
ανά Σχολή ή Τμήμα, ή Πρόγραμμα Σπουδών, κοινοποι¬ 
είται στις γραμματείες των Σχολών και των Τμημάτων 
όλων των Πανεπιστημίων, των Τ.Ε.Ι. και των Ανωτάτων 
Εκκλησιαστικών Ακαδημιών της χώρας. Οι επιτυχόντες 
ενημερώνονται μέσω της επίσημης ιστοσελίδας του 
Υπουργείου Παιδείας και Θρησκευμάτων και με δελτίο 
τύπου καλούνται εντός δέκα (10) εργασίμων ημερών να 
προσέλθουν προσωπικά, ή μέσω νομίμως εξουσιοδοτου- 
μένου εκπροσώπου τους για εγγραφή στην Γραμματεία 
του Τμήματος υποδοχής τους προσκομίζοντας όλα τα 
δικαιολογητικά που είχαν δεσμευτεί να προσκομίσουν 
κατά την υποβολή της αίτησής τους ήτοι: 

ί. Αίτηση-Δήλωση νέας εγγραφής, 
ϋ. Επικυρωμένο αντίγραφο απολυτηρίου, 
μι. Πιστοποιητικό οικογενειακής κατάστασης, 
ίν. Επικυρωμένο αντίγραφο ταυτότητας, 
ν. Πιστοποιητικό πολυτεκνικής ιδιότητας από την 
ΑΣΠΕ. Σχετικά με το πιστοποιητικό της ΑΣΠΕ διευκρι¬ 
νίζεται ότι: α) αν ο υποψήφιος καταθέσει πιστοποιητικό 
που ίσχυε το Σεπτέμβριο του 2011 αυτό γίνεται δεκτό, 
β) αν ο υποψήφιος καταθέσει πρόσφατο πιστοποιητικό, 
αυτό γίνεται δεκτό εφόσον η γραμματεία ελέγξει και 
επιβεβαιώσει ότι η πολυτεκνική ιδιότητα ίσχυε και το 
Σεπτέμβριο του 2011. 

νί. Υπεύθυνη Δήλωση στην οποία θα δηλώνεται ότι α) 
δεν είναι εγγεγραμμένος σε άλλη σχολή ή τμήμα της 
Τριτοβάθμιας εκπαίδευσης στην Ελλάδα ή β) είναι εγ¬ 
γεγραμμένος σε άλλη σχολή ή τμήμα της Τριτοβάθμιας 
εκπαίδευσης στην Ελλάδα και θα προσκομίσει τη βεβαί- 

ωση διαγραφής από την εν λόγω σχολή προκειμένου να 
ολοκληρωθεί η διαδικασία επανεγγραφής, εντός πέντε 
(5) εργάσιμων ημερών από την ανακοίνωση των προς 
νέα εγγραφή υποψηφίων από το οικείο τμήμα. 

3. Με τη συγκέντρωση των αιτήσεων νέας εγγρα¬ 
φής και των δικαιολογητικών, οι Γενικές Συνελεύσεις 
των Σχολών και των Τμημάτων θα προχωρήσουν στον 
έλεγχο και την έγκριση αυτών εντός δέκα (10) εργασί¬ 
μων ημερών. Οι θέσεις των υποψηφίων, των οποίων οι 
αιτήσεις δεν εγκρίνονται παραμένουν κενές. 

Οι Γραμματείες των Σχολών και Τμημάτων αμέσως 
μετά θα αναρτήσουν στον πίνακα ανακοινώσεων κα¬ 
τάσταση με τα ονόματα των υποψηφίων προς νέα 
εγγραφή, καθώς και κατάσταση με τα ονόματα των 
υποψηφίων που υπεύθυνα έχουν δηλώσει ότι είναι εγ¬ 
γεγραμμένοι σε άλλη Σχολή ή Τμήμα της Τριτοβάθμιας 
εκπαίδευσης στην Ελλάδα. Οι τελευταίοι οφείλουν να 
προσκομίσουν βεβαίωση διαγραφής από την εν λόγω 
σχολή/τμήμα εντός πέντε (5) εργάσιμων ημερών από 
την ανακοίνωση, προκειμένου να ολοκληρωθεί η νέα 
εγγραφή τους. 

Στη συνέχεια η Κεντρική Γραμματεία κάθε Ιδρύματος 
συγκεντρώνει τα ονόματα των εγγραφέντων ανά Σχολή 


και Τμήμα και τα κοινοποιεί ηλεκτρονικά στη Διεύθυνση 
Οργάνωσης και Διεξαγωγής Εξετάσεων της ΚΎ. του 
Υπουργείου Παιδείας και Θρησκευμάτων. 

Άρθρο 4 

Το δικαίωμα εγγραφής με την παρούσα απόφαση 
αφορά εισαγωγή στο πρώτο έτος σπουδών του Τμή¬ 
ματος ή Σχολής επιτυχίας. Μαθήματα, στα οποία οι 
εγγραφέντες με την παρούσα φοιτητές έχουν εξετα- 
σθεί με επιτυχία σε Τμήμα όπου ενδεχομένως φοιτού¬ 
σαν προηγουμένως, είναι δυνατόν να αναγνωρισθούν 
σύμφωνα με τα όσα προβλέπονται στο άρθρο 35 του 
Ν. 4115/2013 (ΦΕΚ Α' 24). 

Άρθρο 5 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

